EL Επίσημη Εφημερίδα της Ευρωπαϊκής Ένωσης C 194/14

Ανακοίνωση της γαλλικής κυβέρνησης σύμφωνα με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου της 30ής Μαΐου 1994 για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Γνωστοποίηση σχετικά με αίτηση έκδοσης άδειας αναζήτησης κοιτασμάτων υγρών ή αέριων υδρογονανθράκων, αποκαλούμενης «Permis de Pontarlier»)

(Κείμενο που παρουσιάζει ενδιαφέρον για τον ΕΟΧ)

2009/C 194/05

Με αίτησή της από 5 Φεβρουαρίου 2009, η εταιρεία Celtique Energie Petroleum, με έδρα 12 rue Pernelle 75004 Paris, Γαλλία, ζήτησε να της χορηγηθεί άδεια πενταετούς διάρκειας για την αναζήτηση κοιτασμάτων υγρών ή αέριων υδρογονανθράκων, αποκαλούμενη «Permis de Pontarlier», σε έκταση περίπου 1 470 km2, που καλύπτει μέρος των διοικητικών διαμερισμάτων Doubs και Jura.

Η άδεια αφορά έκταση που οριοθετείται από τόξα μεσημβρινών και παραλλήλων τεμνομένων στα σημεία των οποίων οι γεωγραφικές συντεταγμένες, σε βαθμούς, εμφαίνονται στον πίνακα που ακολουθεί (σύστημα NTF, όπου ως βάση λαμβάνεται ο μεσημβρινός που διέρχεται από το Παρίσι):

Σημεια Γεωγρ. μήκος Γεωγρ. πλάτος A 4,20 gr E 52,20 gr N B Τομή του βόρειου παραλλήλου 52,20 Gr N με τη συνοριακή γραμμή μεταξύ Γαλλίας και Ελβετίας C Τομή του βορείου παραλλήλου 51,60 Gr N με τη συνοριακή γραμμή μεταξύ Γαλλίας και Ελβετίας D 4,00 gr E 51,60 gr N E 4,00 gr E 51,70 gr N F 3,90 gr E 51,70 gr N G 3,90 gr E 51,90 gr N H 4,10 gr E 51,90 gr N I 4,10 gr E 52,00 gr N J 4,20 gr E 52,00 gr N

Από σημείο B έως C = συνοριακή γραμμή μεταξύ Γαλλίας και Ελβετίας

Υποβολή των αιτήσεων και κριτήρια για την εκχώρηση των δικαιωμάτων

Οι υποβάλλοντες την αρχική αίτηση και οι υποβάλλοντες ανταγωνιστικές αιτήσεις πρέπει να αποδείξουν ότι πληρούν τις προϋποθέσεις για την εκχώρηση των δικαιωμάτων που ορίζονται στα άρθρα 4, 5 του διατάγματος αριθ. 2006-648 της 2ας Ιουνίου 2006 περί εξορυκτικών δικαιωμάτων και δικαιωμάτων υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας ενενήντα ημερών από την ημερομηνία δημοσίευσης της παρούσας πρόσκλησης, σύμφωνα με τη διαδικασία που περιγράφεται συνοπτικά στη «Γνωστοποίηση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11, και καθορίστηκε με το διάταγμα αριθ. 2006-648 περί εξορυκτικών δικαιωμάτων και δικαιωμάτων υπόγειας αποθήκευσης. Οι ανταγωνιστικές αιτήσεις πρέπει να απευθύνονται στον αρμόδιο για τα ορυχεία υπουργό, στην κατωτέρω αναγραφόμενη διεύθυνση.

Οι αποφάσεις σχετικά με την αρχική αίτηση και τις ανταγωνιστικές αιτήσεις λαμβάνονται βάσει των κριτηρίων χορήγησης εξορυκτικών δικαιωμάτων που προβλέπονται στο άρθρο 6 του εν λόγω διατάγματος και θα ληφθούν έως τις 3 Μαρτίου 2011.

Προϋποθέσεις και απαιτήσεις σχετικά με την άσκηση και την παύση της δραστηριότητας

Οι υποβάλλοντες αιτήσεις καλούνται να ανατρέξουν στα άρθρα 79 και 79.1 του μεταλλευτικού κώδικα και στο διάταγμα αριθ. 2006-649, της 2ας Ιουνίου 2006, περί εξορυκτικών δραστηριοτήτων, εργασιών υπόγειας αποθήκευσης και επιτήρησης ορυχείων και υπογείων αποθηκών (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Μinistère de l’écologie, de l’énergie, du développement durable et de l’aménagement du territoire (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques bureau exploration production des hydrocarbures), Arche de La Défense, 92055 La Défense Cedex, FRANCE (τηλ. +33 140819525, φαξ +33 140819529).

Οι νομοθετικές και κανονιστικές διατάξεις που αναφέρονται ανωτέρω διατίθενται στον δικτυακό τόπο Légifrance: http://www.legifrance.gouv.fr

(1) ΕΕ L 164 της 30.6.1994.